|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** | **ЗР10** |
| број 227 - год. LXVIII, 24.08.2018. |
| **Статистика зарада** | СРБ227 ЗР10 240818 |
|  |

**Просечне зараде по запосленом, јун 2018.**

Просечна зарада (бруто) обрачуната за јун 2018. године износила је 68 047 динара, док је просечна зарада без пореза и доприноса (нето) износила 49 226 динара.

Кумулативни раст бруто зарада у периоду јануар–јун 2018. године, у односу на исти период прошле године, износио је 5,5% номинално, односно 3,7% реално. Истовремено, нето зараде су порасле за 6,0% номинално и за 4,2% реално.

У односу на исти месец претходне године, просечна бруто зарада за јун номинално је већа за 5,3%, а реално за 2,9%, док је просечна нето зарада већа за 5,8% номинално, а за 3,4% реално.

Медијална нето зарада за јун износила је 38 500 динарa, што значи да је 50% запослених, према евиденцији Пореске управе, остварило зараду до наведеног износа.

Просечна нето зарада за јун 2018. године износила је 417 евра[[1]](#footnote-2).

1. **Просечне зараде, јун 2018.**

 **РСД**

|  |  |  |  |
| --- | --- | --- | --- |
|  | Зараде | Зараде без пореза и доприноса | II квартал |
| VI 2018 | I–VI 2018 | VI 2018 | I–VI 2018 | Зараде | Зараде без пореза и доприноса |
|  |  |  |  |  |  |  |
| **Република Србија – укупно** | **68 047** | **68 201** | **49 226** | **49 333** | **68 544** | **49 573** |
|  |  |  |  |  |  |  |
| Зараде запослених у радном односу | 68 527 | 68 597 | 49 595 | 49 640 | 68 966 | 49 899 |
| Зараде запослених ван радног односа | 45 759 | 46 751 | 32 071 | 32 767 | 46 807 | 32 805 |
|  |   |   |   |   |  |  |
| Зараде запослених у правним лицима  | 72 170 | 72 204 | 52 262 | 52 287 | 72 630 | 52 584 |
| Зараде предузетника и запослених код њих | 36 856 | 37 429 | 26 254 | 26 629 | 37 460 | 26 668 |
|  |   |   |   |   |  |  |
| Зараде у јавном сектору | 75 707 | 76 875 | 54 552 | 55 383 | 76 933 | 55 422 |
| Зараде ван јавног сектора | 64 238 | 63 810 | 46 577 | 46 271 | 64 352 | 46 650 |

**2. Индекси зарада[[2]](#footnote-3)**

|  |  |  |
| --- | --- | --- |
|  | Зараде | Зараде без пореза и доприноса |
| VI 2018 V 2018 | VI 2018∅ 2017 | VI 2018VI 2017 | I–VI 2018I–VI 2017 | VI 2018 V 2018 | VI 2018∅ 2017 | VI 2018VI 2017 | I–VI 2018I–VI 2017 |
|  |  |  |  |  |  |  |  |  |
| Номинални индекси | 97,7 | 105,1 | 105,3 | 105,5 | 97,7 | 105,6 | 105,8 | 106,0 |
| Реални индекси | 97,3 | 102,4 | 102,9 | 103,7 | 97,3 | 102,9 | 103,4 | 104,2 |

**Методолошка објашњења**

**Извор података**

Истраживање о зарадама заснива се на подацима из обрасца Пореске пријаве за порез по одбитку (образац ППП-ПД). Просечне зараде израчунавају се на основу износа обрачунатих зарада за извештајни месец и броја запослених који је изражен еквивалентом пуног радног времена (*full-time equivalent – FTE*).

**Обухват**

Обухваћени су сви пословни субјекти који су Пореској управи доставили електронски попуњен образац пореске пријаве ППП-ПД са обрачунатим зарадама.

Обухваћене су све категорије запослених за које су послодавци, тј. пословни субјекти, Пореској управи доставили електронски попуњен образац пореске пријаве ППП-ПД са обрачунатим зарадама.

**Дефиниција зараде**

У истраживању о зарадама (у складу са Законом о раду и Законом о порезу на доходак грађана) под зарадом се подразумевају све исплате запосленима на које се плаћају припадајући порези и доприноси.

Зараду чине:

* зараде запослених у радном односу, укључујући накнаде за дежурства, за рад ноћу и по сменама, недељом и празником; накнаде за исхрану у току рада и за неизвршене часове рада (годишњи одмор, плаћено одсуство, празници, боловања до 30 дана, одсуство због стручног усавршавања, застој у раду који није настао кривицом радника); регрес за коришћење годишњег одмора, награде, бонуси и сл.;
* накнаде за рад запослених ван радног односа (по основу уговора о обављању привремених и повремених послова).

Зарадом се не сматрају накнаде по основу уговора о делу, накнаде за боловања дужа од 30 дана, накнаде трошкова запосленима за долазак на посао и одлазак са посла, за време проведено на службеном путу у земљи и иностранству, накнаде за смештај и исхрану током рада и боравка на терену, отпремнине запосленима при одласку у пензију или за чијим је радом престала потреба, једнократне накнаде у складу са социјалним програмом, накнаде трошкова погребних услуга и накнаде штете због повреде на раду или професионалног обољења, јубиларне награде, солидарне помоћи, као ни остала примања за која се не плаћају порези и доприноси.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

Контакт: jelena.milakovic@stat.gov.rs тел.: 011 2412-922, локал 250

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 • Периодика излажења: месечна

1. Просечни месечни курс евра је преузет са сајта Народне банке Србије. [↑](#footnote-ref-2)
2. Да би се обезбедила упоредивост података приликом рачунања индекса, подаци за 2017. годину добијени су из истог извора и на исти начин као и подаци за 2018. годину. [↑](#footnote-ref-3)